पाएं अपने शहर की ताज़ा ख़बरें और फ्री ई-पेपरडाउनलोड करें
सर्विस रिवॉल्वर से गाेली चलने से अमृतसर शहरी पुलिस की पीसीआर ड्यूटी में तैनात एएसआई की मंगलवार को मौत हो गई। गाेली चलने के कारणों का पता लगाने के लिए पुलिस ने जांच शुरू कर दी है। मृतक पीसीआर एएसआई काबल सिंह घटना के वक्त अपने क्वार्ट में मौजूद था। एडीसीपी जुगराज सिंह ने बताया कि एएसआई काबल सिंह पीसीआर ड्यूटी पर तैनात था। सेामवार को अपनी ड्यूटी खत्म करने के बाद वह माल मंडी स्थित अपने क्वार्टर में खाना खाने के लिए गया था। इसी दौरान उसके सर्विस रिवॉल्वर से गाेली चलने से वह घायल हो गया। अस्पताल ले जाते समय उसकी मौत हो गई। एडीसीपी जुगराज सिंह ने बताया कि एएसआई काबल सिंह एक खुशदिल इंसान था। वह खुदकुशी नहीं कर सकता, लेकिन गाेली किन हालातों में चली, उनका पता लगाया जा रहा है। उन्होंने कहा कि पुलिस की ओर से मामला दर्ज कर जांच शुरू कर दी गई है। जांच पूरी होने के बाद ही मौत व गाेली चलने के कारणों के बारे में कुछ बताया जा सकता है। मंगलवार को एएसआई काबल सिंह के शव का पोस्टमार्टम करवा उसे परिजनों के हवाले कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn